คำสั่งคณะรักษาความสงบแห่งชาติ ที่ 116/2557 เรื่อง แต่งตั้งคณะอนุกรรมการร่วมจัดทำยุทธศาสตร์สินค้าเกษตรเป็นรายพืชเศรษฐกิจ 4 สินค้า (Roadmap) คือ ข้าวโพดเลี้ยงสัตว์ มันสำปะหลัง ปาล์มน้ำมัน และอ้อย

คำสั่งคณะรักษาความสงบแห่งชาติ
คำสั่งคณะรักษาความสงบแห่งชาติ
ที่ ๑๑๖/๒๕๕๗
เรื่อง
แต่งตั้งคณะอนุกรรมการร่วมจัดทำยุทธศาสตร์สินค้าเกษตรเป็นรายพืชเศรษฐกิจ ๔ สินค้า
(Roadmap) คือ ข้าวโพดเลี้ยงสัตว์ มันสำปะหลัง ปาล์มน้ำมัน และอ้อย[๑]
 

เพื่อให้การขับเคลื่อนสินค้าเกษตร อาหาร และพลังงานทดแทนจากสินค้าเกษตรของพืชเศรษฐกิจ
๔ สินค้า (Roadmap) คือ ข้าวโพดเลี้ยงสัตว์ มันสำปะหลัง
ปาล์มน้ำมัน และอ้อย เกิดความสมดุล เข้มแข็งและมั่นคง
รวมทั้งมีขีดความสามารถในการแข่งขันที่ยั่งยืน
อันก่อให้เกิดประโยชน์ต่อการพัฒนาประเทศได้ในภาพรวม หัวหน้าคณะรักษาความสงบแห่งชาติ
จึงแต่งตั้งคณะอนุกรรมการร่วมจัดทำยุทธศาสตร์สินค้าเกษตรเป็นรายพืชเศรษฐกิจ ๔
สินค้า (Roadmap) คือ ข้าวโพดเลี้ยงสัตว์ มันสำปะหลัง
ปาล์มน้ำมัน และอ้อย ขึ้น
เพื่อช่วยปฏิบัติงานของคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจ
(กรอ.) โดยมีองค์ประกอบและอำนาจหน้าที่ดังนี้

๑. องค์ประกอบ
๑.๑ พลเอก ฉัตรชัย สาริกัลยะ
รองหัวหน้าฝ่ายเศรษฐกิจ  ประธานอนุกรรมการ
๑.๒ เลขาธิการคณะกรรมการ
 รองประธานอนุกรรมการ
พัฒนาการเศรษฐกิจและสังคมแห่งชาติ
๑.๓ ปลัดกระทรวงการคลังหรือผู้แทน  อนุกรรมการ
๑.๔ ปลัดกระทรวงคมนาคมหรือผู้แทน  อนุกรรมการ
๑.๕ ปลัดกระทรวงพลังงานหรือผู้แทน  อนุกรรมการ
๑.๖ ปลัดกระทรวงพาณิชย์หรือผู้แทน  อนุกรรมการ
๑.๗ ปลัดกระทรวงมหาดไทยหรือผู้แทน  อนุกรรมการ
๑.๘
ปลัดกระทรวงวิทยาศาสตร์และเทคโนโลยีหรือผู้แทน  อนุกรรมการ
๑.๙ ปลัดกระทรวงอุตสาหกรรมหรือผู้แทน  อนุกรรมการ
๑.๑๐ ประธานกรรมการสภาหอการค้าแห่งประเทศไทยหรือผู้แทน
 อนุกรรมการ
๑.๑๑
ประธานสภาอุตสาหกรรมแห่งประเทศไทยหรือผู้แทน  อนุกรรมการ
๑.๑๒ ประธานสมาคมธนาคารไทยหรือผู้แทน  อนุกรรมการ
๑.๑๓ ปลัดกระทรวงเกษตรและสหกรณ์  อนุกรรมการและ
เลขานุการ
๑.๑๔ รองเลขาธิการคณะกรรมการพัฒนาการเศรษฐกิจ
 อนุกรรมการและ
และสังคมแห่งชาติที่ได้รับมอบหมาย  ผู้ช่วยเลขานุการ

๒. อำนาจหน้าที่
๒.๑ เพื่อจัดทำยุทธศาสตร์สินค้าเกษตรเป็นรายพืชเศรษฐกิจ ๔ สินค้า (Roadmap) คือ ข้าวโพดเลี้ยงสัตว์ มันสำปะหลัง ปาล์มน้ำมัน และอ้อย
รวมทั้งเพิ่มขีดความสามารถในการแข่งขันอย่างมั่นคง
และยั่งยืนให้มีความสอดคล้องกับแผนพัฒนาเศรษฐกิจและสังคมแห่งชาติ ฉบับที่ ๑๑ และยุทธศาสตร์ของคณะรักษาความสงบแห่งชาติที่มุ่งเน้นการสร้างความเข้มแข็งและความสมดุลของภาคการเกษตรที่ตอบสนองวัตถุประสงค์ทั้งมิติด้านความมั่นคงอาหารและพลังงาน
ได้แก่ (๑) การบริหารจัดการเขตเกษตรเศรษฐกิจ (Zoning) (๒) การปรับปรุงระบบโครงสร้างพื้นฐานและการพัฒนาระบบโลจิสติกส์ (๓)
การนำนวัตกรรมมาใช้ในการผลิตและส่งเสริมให้มีการผลิตได้มาตรฐานและมูลค่าเพิ่ม (๔)
การผลิตแบบเกษตรสมัยใหม่ (Modern Farming) และ (๕) การสร้างความร่วมมือในการพัฒนาการผลิตตลอดห่วงโซ่คุณค่า (Value Chain) เสนอคณะกรรมการ กรอ.
๒.๒ แต่งตั้งคณะทำงานเพื่อช่วยเหลือหรือปฏิบัติงานได้ตามความเหมาะสม
๒.๓ ปฏิบัติหน้าที่อื่นตามที่คณะกรรมการ กรอ. มอบหมาย

ทั้งนี้ ตั้งแต่บัดนี้เป็นต้นไป


สั่ง ณ
วันที่ ๑๔ สิงหาคม พุทธศักราช ๒๕๕๗
พลเอก
ประยุทธ์ จันทร์โอชา
หัวหน้าคณะรักษาความสงบแห่งชาติ






ปริยานุช/ผู้จัดทำ
๑๐ กันยายน
๒๕๕๗

ภีราพร/ผู้ตรวจ
๑๓ ตุลาคม ๒๕๕๗











[๑] ราชกิจจานุเบกษา
เล่ม ๑๓๑/ตอนพิเศษ ๑๖๓ ง/หน้า ๓/๒๙ สิงหาคม ๒๕๕๗